มีตุ่มขึ้นที่ต้นขาใกล้หัวเข่าตุ่มคล้ายๆโดนน้ำมันหลวกเป็นมาประมาณเกือบ1เดือนแล้วค่ะแรกๆมันช้ำเขียวๆตอนนี้เป็นสีม่วงฟ้าแล้วค่ะ
สวัสดีค่ะ อาการมีตุ่มช้ำๆขึ้นที่ขาใกล้หัวเข่า คล้ายโดนน้ำร้อนลวกอาจจะเกิดจาก การบาดเจ็บบริเวณใต้ชั้นผิวหนังที่นำมาก่อนหน้านี้ แล้วไปทำลายหลอดเลือดฝอยที่อยู่ใต้ชั้นผิวหนัง เมื่อหลอดเลือดฝอยบางส่วนแตกออก เลือดซึ่งมีสีแดงสดก็จะไหลไปคั่งรวมกันอยู่ในบริเวณที่บาดเจ็บ และไม่มีทางระบายออกไปที่ไหนได้ อย่างไรก็ตามถ้าเป็นรอยฟกช้ำขนาดเล็กๆ และไม่ได้มีโรคประจำตัวเป็นโรคเลือดออกง่าย หยุดยากนั้น เลือดที่คั่งอยู่จะค่อยๆสลายไปได้เองภายในประมาณ 1-2 อาทิตย์สาเหตุอื่นๆเช่นมีภาวะเลือดออกง่ายหยุดยาก หรือเป็นรอยจากความผิดปกติของเม็ดสี โรคตุ่มน้ำพองจากภูมิคุ้มกัน หากมีลักษณะเป็นตุ่มน้ำร่วมด้วยหากตอนนี้ลักษณะเป็นสีม่วงฟ้า น่าจะเป็นพวกรอยฟกช้ำมากที่สุด พักการใช้งานบริเวณที่มีรอยช้ำ แนะนำไม่คลำไปคลำหรือกดบ่อยๆ ไม่จำเป็นต้องเอายาอะไรไปทา รอยช้ำจะค่อยๆดีขึ้นได้เอง สังเกตอาการถ้ารอยช้ำกลับมาเป็นซ้ำ หรือขยายขนาดขึ้นเรื่อยๆ เจ็บปวดเยอะ ควรไปพบแพทย์